જામીન પર છૂટેલા આરોપીઓનું વર્તન સમાજ માટે જોખમરૂપ ન હોવાથી તેમને સુધરવાની એક તક આપવી જોઈએ તેથી આ કેસમાં કોઈને પણ ફાંસીની સજા ફરમાવાઈ નથી. ૧૧ આરોપીઓને આજીવન કારાવાસની સજા અપાઈ છે. જોકે આ કેસમાં સ્પેશિયલ કોર્ટે આજીવન કારાવાસનાં વર્ષો અંગે કોઈ જ સ્પષ્ટતા કરી નથી. સામાન્ય રીતે આજીવન કારાવાસ એટલે આરોપી જીવે ત્યાં સુધી તેણે જેલવાસમાં રહેવાનું હોય છે, પરંતુ રાજ્ય સરકારને કલમ ૪૩૩ એ હેઠળ આજીવન કારાવાસને ૧૪ વર્ષની સજામાં તબદીલ કરવાની વિશેષ સત્તા મળે છે.